শো করতে ঢোকার সময় যুবকের অশালীন আচরণে ক্ষেপে লাল শ্রাবন্তী!

কলকাতা: ছবিতে কাজ করার ছাড়াও অভিনেতারা যে নানান ধরনের স্টেজ লাইভ শো(Stage Live Show) করে থাকেন তা সকলেই জানেন। শহরের পাশাপাশি প্রত্যন্ত গ্রামেগঞ্জেও বড়পর্দা কিংবা ছোট পর্দার অভিনেতা-অভিনেত্রীরা বিভিন্ন অনুষ্ঠানে যোগ দিয়ে থাকেন। বিভিন্ন টলি অভিনেতাদের নানান রকমের অভিজ্ঞতা হয় এই শো করতে গিয়ে। তাদের মুখে কিংবা সোশ্যাল মিডিয়ায়(Social Media) উঠে আসে সেই সমস্ত অভিজ্ঞতার কথা।
সম্প্রতি, একটি শো করতে গিয়ে তিক্ত অভিজ্ঞতার মুখোমুখি হতে হয়েছিল জনপ্রিয় টলিউড অভিনেত্রী শ্রাবন্তী চট্টোপাধ্যায়কে(Shrabanti Chayttopadhya)। সোশ্যাল মিডিয়ায় উঠে এসেছে অভিনেত্রীর বক্তব্য।
একটি ভিডিওতে দেখা যাচ্ছে শ্রাবন্তীকে দেখার জন্য প্রচন্ড ভিড় হয়েছে। এমনকি দর্শকদের মধ্যে থেকে তাকে ছোঁয়ার চেষ্টা করছেন। খুব স্বাভাবিক কারণেই ভিড়ের মধ্যে ঠেলাঠেলি হচ্ছিল।

আরও পড়ুন:কালো ড্রেসে মিমির ‘উষ্ণ’ ছোঁয়া

সেই ভিড়ের মধ্যে থেকেই কোন এক যুবক শ্রাবন্তীকে অশালীনভাবে স্পর্শ করার চেষ্টা করে। বুঝতে পেরে তৎক্ষণাৎ অভিনেত্রীর প্রতিক্রিয়া হয়। বেজায় চটে যান তিনি। রেগে গিয়ে অভিনেত্রী শ্রাবন্তী একজনকে চাপড় মেরেও দেন। শুরু হয় আরো জোরে হৈহট্টোগোল।

সঙ্গে সঙ্গে নিরাপত্তারক্ষীরা শ্রাবন্তীকে সেখান থেকে সরিয়ে নিয়ে মঞ্চে তোলেন। সোশ্যাল মিডিয়ায় এসব দেখতে পেয়ে নেটিজেনদের একাংশ অত্যন্ত রেগে যায়। আবার কিছু লোকজন সোশ্যাল মিডিয়াতেই এই ব্যাপার নিয়ে শ্রাবন্তীকে ট্রোল করে অশালীন মন্তব্য করতে থাকেন। যদিও কোথায় কবে এই ঘটনা ঘটেছে তা খোলসা করেননি অভিনেত্রী।
প্রসঙ্গত শ্রাবন্তী চট্টোপাধ্যায় কে সম্প্রতি উইন্ডোজ প্রডাকশনের ‘আমার বস’ ছবিতে দেখা যাবে। এছাড়াও শুভ্র জিত মিত্রের পিরিয়ড ড্রামা ‘দেবী চৌধুরানী’তে শ্রাবন্তীকে প্রসেনজিৎ চট্টোপাধ্যায়ের সঙ্গে দেখা যাবে। এই ছবিতে তিনি নাম ভূমিকায় থাকবেন।